**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Για την ένταξη ωφελούμενων στο**

**«Κέντρο Ημερήσιας Φροντίδας Ηλικιωμένων Δήμου Θέρμης (ΚΗΦΗ)»**

Ο Δήμαρχος Θέρμης και η Διεύθυνση Κοινωνικής Πολιτικής & Δημόσιας Υγείας Δήμου Θέρμης, απευθύνει ανοιχτή πρόσκληση εκδήλωσης ενδιαφέροντος για την αξιολόγηση της ανάγκης δημιουργίας Κέντρου Ημερήσιας Φροντίδας Ηλικιωμένων (ΚΗΦΗ) στον Δήμο Θέρμης.

**Ο Σκοπός και οι επιδιώξεις** **του Κέντρου Ημερήσιας Φροντίδας Ηλικιωμένων (ΚΗΦΗ) είναι:**

η παραμονή των ατόμων 3ης και 4ης ηλικίας στο φυσικό και κοινωνικό περιβάλλον, η διατήρηση της συνοχής της οικογένειας, η εναρμόνιση της οικογενειακής και εργασιακής ζωής των μελών των οικογενειών με ηλικιωμένο μέλος, η αποφυγή της ιδρυματικής περίθαλψης και του κοινωνικού αποκλεισμού, η εξασφάλιση αξιοπρεπούς διαβίωσης και η βελτίωση της ποιότητας ζωής όλων των μελών της οικογένειας.

**Ιδιαίτερη έμφαση δίδεται στη διασφάλιση των παρακάτω δικαιωμάτων:**

* Να διαβιούν οι ηλικιωμένοι σε αξιοπρεπείς συνθήκες στο οικείο φυσικό και κοινωνικό περιβάλλον
* Να υποστηρίζονται, ώστε να διατηρούν την αυτονομία, την κοινωνική συμμετοχή, την επικοινωνία και την αυτάρκειά τους
* Να απολαμβάνουν υπηρεσίες κοινωνικής φροντίδας, που θα τους εξασφαλίζουν υγεία και ποιοτική διαβίωση.

Οι υπηρεσίες που θα παρέχονται δωρεάν είναι:

* Σίτιση (πρωινό)
* Νοσηλευτική φροντίδα
* Ατομική Υγιεινή
* Προγράμματα δημιουργικής απασχόλησης
* Προγράμματα ανάπτυξης λειτουργικών και κοινωνικών δεξιοτήτων

**Η επιλογή των ωφελούμενων στο ΚΗΦΗ, θα γίνει με εισοδηματικά, ηλικιακά και κοινωνικά κριτήρια.**

Η δομή θα λειτουργεί σε καθημερινή βάση, Δευτέρα έως και Παρασκευή, από τις 7:30 έως και τις 15: 30.

Η πρόσκληση αφορά άτομα από **65 ετών και άνω.**

Οι υπηρεσίες που παρέχονται είναι **απολύτως δωρεάν**.

Όσοι ενδιαφέρονται να ενταχθούν στο ΚΗΦΗ, μπορούν να επικοινωνούν καθημερινά 7:00 έως 15:00, **έως 24 Μαΐου**, στα γραφεία της Διεύθυνσης Κοινωνικής Πολιτικής & Δημόσιας Υγείας Δήμου Θέρμης στα εξής τηλέφωνα: 2392330213 & 214 και ηλεκτρονικά: f.domouchtsi@thermi.gov.gr & v.fitoka@thermi.gov.gr